CELEX: C2004/118/100
Language: fi
Date: 2004-04-30 00:00:00
Title: Asia T-117/04: Vereniging Werkgreoep Commerciële Jachthavens Zuidelijke Randmerenin ym. 24.3.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/46
            
         Vereniging Werkgreoep Commerciële Jachthavens Zuidelijke Randmerenin ym. 24.3.2004 Euroopan yhteisöjen komissiota vastaan nostama kanne
   (Asia T-117/04)
   (2004/C 118/100)
   Oikeudenkäyntikieli: hollanti
   Vereniging Werkgroep Commerciële Jachthavens Zuidelijke Randmeren, toimipaikka Zeewolde (Alankomaat), Jachthaven Zijl Zeewolde B.V., toimipaikka Zeewolde, Maatschappij tot exploitatie van onroerende goederen Wolderwijd II B.V., toimipaikka Zeewolde, Jachthaven Strand-Horst B.V., toimipaikka Ermelo (Alankomaat), Recreatiegebied Erkemederstrand V.O.F., toimipaikka Zeewolde, Jachthaven- en Campingbedrijf Nieuwboer B.V., toimipaikka Bunschoten-Spakenburg (Alankomaat) ja Jachthaven Naarden B.V., toimipaikka Naarden (Alankomaat), edustajinaan asianajajat T.R.Ottervanger ja A.S. Bijleveld, ovat nostaneet 24.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa 17.12.2003 tehdyn komission päätöksen, joka on annettu tiedoksi numerolla K(2003)3890 lopull., ja joka koskee Alankomaiden myöntämiä tukitoimia voittoa tavoittelemattomien huvisatamien hyväksi Alankomaissa ja toteaa, että myönnetty tuki on sääntöjenvastainen tuki;
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio toteaa kanteen kohteena olevassa päätöksessä, että kyseisten huvisatamien osalta kyseessä ei ole EY:n perustamissopimuksen 87 artiklan 1 kohdassa tarkoitettu valtiontuki. Komission mukaan tuella ei suosita Wieringermeerin huvisatamaa eikä se Enkhuizenin ja Nijkerkin huvisatamien osalta vaikuta epäsuotuisasti jäsenvaltioiden väliseen kauppaan.
   Kantajat väittävät kanteensa tueksi, että komissio on tulkinnut ja soveltanut virheellisesti EY:n perustamissopimuksen 87 artiklan 1 kohtaa. Kantajat toteavat ensinnäkin, että komissio on tehnyt ilmeisen arviointivirheen katsoessaan, että Enkhuizenin ja Nijkerkin huvisatamille myönnetyillä tukitoimenpiteillä ei ole vaikutusta jäsenvaltioiden väliseen kauppaan. Kantajien mukaan huvisatamat toimivat kansainvälisellä turistisektorilla eikä niillä ole puhtaasti paikallista tehtävää.
   Kantajat väittävät lisäksi, että komissio on samoin tehnyt ilmeisen arviointivirheen laskiessaan Nijkerkin huvisatamalle myönnetyn valtiontuen määrää. Kantajien mukaan komissio on virheellisesti lähtenyt siitä, että maksuperuste perustui siihen, että kyseessä on saastumaton ja hyvin ylläpidetty satama.
   Kantajien mukaan kyseessä on valtiontuki myös Wieringermeerin sataman osalta.
   Lopuksi kantajat vetoavat perusteluvelvollisuuden rikkomiseen ja EY:n perustamissopimuksen 253 artiklan rikkomiseen.